

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**Reģionālās attīstības jautājumu KOMITEJAS ĀRKĀRTAS SĒDES PROTOKOLS**

|  |  |
| --- | --- |
| 2025. gada 27. jūnijs | **Nr.**1 |

Ogrē, Brīvības ielā 33

Sēde sasaukta pulksten 16.30

Sēdi atklāj pulksten 16.50

Sēdi vada: Domes priekšsēdētājs Egils Helmanis

Sēdi protokolē: Ogres novada pašvaldības centrālās administrācijas Kancelejas vadītāja vietniece Santa Hermane-Kondrova

Piedalās komitejas locekļi: Jānis Iklāvs, Ilmārs Zemnieks, Andris Krauja, Dzirkstīte Žindiga, Mariss Martinsons.

Nepiedalās komitejas locekļi: Jānis Siliņš – cits iemesls.

Piedalās deputāti: Atvars Lakstīgala, Santa Ločmele, Matīss Mežaks, Uldis Skudra, Kārlis Avotiņš, Gints Sīviņš, Raivis Rubīns, Dace Veiliņa, Rūdolfs Kudļa, Sarmīte Ozoliņa, Pāvels Kotāns, Artūrs Mangulis, Dace Kļaviņa, Kārlis Ansons.

Nepiedalās deputāti: Raivis Ūzuls – cits iemesls, Iluta Jansone – cits iemesls.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks.

**SĒDES DARBA KĀRTĪBA:**

1. Reģionālās attīstības jautājumu komitejas priekšsēdētāja vēlēšanas

2. Reģionālās attīstības jautājumu komitejas priekšsēdētāja vietnieka vēlēšanas

**Reģionālās** **attīstības jautājumu komitejas priekšsēdētāja vēlēšanas**

Lēmuma projekta ziņotājs - Dana Bārbale

***E. Helmanis*** *aicina izvirzīt kandidātus Reģionālās attīstības jautājumu**komitejas priekšsēdētāja amatam.*

***I. Zemnieks*** *Reģionālās attīstības jautājumu**komitejas priekšsēdētāja amatam izvirza Jāni Iklāvu, norādot, ka viņš ir veicis dažādus saimnieciskos darbus arī savos pamatdarbos.*

***E. Helmanis*** *aicina vēl izvirzīt kandidātus Reģionālās attīstības jautājumu**komitejas priekšsēdētāja amatam.*

*Uzsākot balsojumu par J. Iklāva ievēlēšanu Reģionālās attīstības jautājumu**komitejas priekšsēdētāja amatā, S. Ločmele norāda, ka E. Helmanim nav tiesību balsot, jo viņš nav ievēlēts Reģionālās attīstības jautājumu**komitejas sastāvā.*

***E. Helmanis*** *informē, ka viņš ir Reģionālās attīstības jautājumu**komitejas sastāvā.*

***S. Ločmele*** *nolasa domes sēdē ievēlēto deputātu vārdus, uzvārdus, kuri tika ievēlēti Reģionālās attīstības jautājumu**komitejas sastāvā (Jānis Iklāvs, Ilmārs Zemnieks, Andris Krauja, Dzirkstīte Žindiga, Jānis Siliņš, Mariss Martinsons).*

***E. Helmanis*** *informē, ka ir pieļauta tehniska kļūda. Lūdz D. Bārbalei sniegt skaidrojumu.*

***D. Bārbale*** *informē, ka varbūt kļūda pieļauta, drukājot domes sēdes materiālus. Domes sēdē tika balsots par šādu Reģionālās attīstības jautājumu**komitejas sastāvu - Jānis Iklāvs, Ilmārs Zemnieks, Egils Helmanis, Dzirkstīte Žindiga, Jānis Siliņš, Mariss Martinsons, un šāds komitejas sastāvs bija redzams domes deputātiem uz ekrāna.*

***S. Ločmele*** *informē, ka deputātiem pirms domes sēdes tika izsniegti domes sēdes materiāli, starp kuriem bija sagatavots domes lēmumprojekts “Reģionālās attīstības jautājumu komitejas vēlēšanas” ar šādu sastāvu - Jānis Iklāvs, Ilmārs Zemnieks, Andris Krauja, Dzirkstīte Žindiga, Jānis Siliņš, Mariss Martinsons.*

***E. Helmanis*** *atkārto, ka tā ir tehniska kļūda, kas tiks izlabota.*

***S. Ločmele*** *informē, lai to labotu, ir nepieciešama jauna domes sēde, kurā ievēl jaunu komitejas sastāvu. Mēs nevaram tālāk izskatīt jautājumus ne par Reģionālās attīstības jautājumu**komitejas priekšsēdētāja ievēlēšanu, ne par Reģionālās attīstības jautājumu**komitejas priekšsēdētāja vietnieka ievēlēšanu.*

***D. Bārbale*** *skaidro, ka domes sēdē balsošanas laikā arī uz ekrāna bija norādīti lēmumprojekti, par kuriem tika veikts balsojums. Lēmumprojekts “Reģionālās attīstības jautājumu komitejas vēlēšanas”, kas tika rādīts uz ekrāna domes sēdē, bija iepriekš nosauktajā sastāvā, kur Egils Helmanis ir norādīts Reģionālās attīstības jautājumu**komitejas sastāvā.*

***U. Skudra*** *jautā, vai tas nozīmē, ka deputāti nevar paļauties uz tiem lēmumprojektiem, kas tiek izsniegti pirms sēdes?*

***E. Helmanis*** *informē, ka var paļauties, bet katram cilvēkam ir iespējams kļūdīties.*

***S. Ločmele*** *informē, ka šādu kļūdu nevar labot izpildvara, jo tas ir deputātu lēmums. Deputāti balsoja par sagatavotajiem lēmumprojektiem, kas viņiem tika izsniegti.*

***E. Helmanis*** *lūdz D. Bārbalei juridisko skaidrojumu.*

***D. Bārbale*** *skaidro juridisko pusi kā tiek veikta balsošana par sagatavotajiem lēmumprojektiem.*

***S. Ločmele*** *informē, ka ziņotāja D. Bārbale norādīja uz to, ka sagatavotajos lēmumprojektos var veikt izmaiņas. Šādas izmaiņas tiek fiksētas protokolā, tās tiek iesniegtas priekšlikumu veidā un par priekšlikumiem balso. Ja sagatavotajā lēmumprojektā mainījās personas un bija jābalso par citu sastāvu, tad tam bija jābūt iesniegtam priekšlikuma veidā, par ko bija jābalso. Egila Helmaņa kandidatūra deputātiem netika piedāvāta un virzīta balsošanai. Tātad deputāti balsoja par sagatavoto lēmumprojektu, kas viņiem tika izsniegts.*

*Piezīme: Domes priekšsēdētājs E. Helmanis konstatē, ka lēmumprojekts “Reģionālās attīstības jautājumu komitejas vēlēšanas”, kas izsniegts domes deputātiem pirms sēdes, ir ar šādu sastāvu - Jānis Iklāvs, Ilmārs Zemnieks, Andris Krauja, Dzirkstīte Žindiga, Jānis Siliņš, Mariss Martinsons. Paralēli izpilddirektora vietniece D. Bārbale veic dokumentu pārbaudi par to, kāda satura lēmumprojekts tika rādīts uz ekrāna domes deputātiem pirms balsojuma, un konstatē, ka uz ekrāna domes sēdē balsojuma laikā lēmumprojekts “Reģionālās attīstības jautājumu komitejas vēlēšanas” ir ar šādu sastāvu - Jānis Iklāvs, Ilmārs Zemnieks, Egils Helmanis, Dzirkstīte Žindiga, Jānis Siliņš, Mariss Martinsons.*

*Tiek konstatēts, ka pirms balsojuma uzsākšanas neviens no domes deputātiem nebija pamanījis kļūdu uz ekrāna domes deputātiem demonstrētajā lēmumprojektā par Reģionālās attīstības jautājumu**komitejas sastāvu, kas savukārt kļūdaini noveda pie tā, ka Reģionālās attīstības jautājumu komitejas ārkārtas sēdē par komitejas priekšsēdētāju sākotnēji balsojumā piedalījās domes priekšsēdētājs E. Helmanis.*

***E. Helmanis*** *piekrīt, ka dotajā brīdī balsot nevar, tāpēc aicina balsojumu uzsākt ievēlētajam komitejas loceklim – domes deputātam A. Kraujam.*

***U. Skudra*** *jautā, vai augstākas prioritātes saturs jāskatās uz ekrāna vai augstākas prioritātes saturs ir tas, ko iesniedz deputātiem lēmuma pieņemšanai?*

***E. Helmanis*** *informē, ka nav augstākas prioritātes saturs uz ekrāna vai papīra. Abās vietās ir jābūt vienādiem un korektiem lēmumprojektiem. Atvainojas par radušos kļūdu.*

Pamatojoties uz Pašvaldību likuma 40. panta pirmo daļu, Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 26. punktu, Ogres novada pašvaldības 2024. gada 30. maija iekšējo noteikumu Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība” 8.1. apakšpunktu,

**balsojot: ar 4 balsīm “Par” (Jānis Iklāvs, Ilmārs Zemnieks, Andris Krauja, Dzirkstīte Žindiga), ar 1 balsi “Pret” (Mariss Martinsons), “Atturas” – nav, “Nepiedalās” nav,**

Ogres novada pašvaldības Reģionālās attīstības jautājumu komiteja **NOLEMJ:**

1. **Ievēlēt** Ogres novada pašvaldības domes deputātu **Jāni Iklāvu** par Ogres novada pašvaldības Reģionālās attīstības jautājumu komitejas (turpmāk – Komiteja) priekšsēdētāju.

2. **Noteikt** Komitejas priekšsēdētājam mēnešalgu 2500 eiro (divi tūkstoši pieci simti eiro) apmērā.

3. **Kontroli** par lēmuma 2. punkta izpildi uzdot Ogres novada pašvaldības izpilddirektoram.

**Reģionālās** **attīstības jautājumu komitejas priekšsēdētāja vietnieka vēlēšanas**

Lēmuma projekta ziņotājs - Dana Bārbale

***E. Helmanis*** *aicina izvirzīt kandidātus Reģionālās attīstības jautājumu**komitejas priekšsēdētāja vietnieka amatam.*

***J. Iklāvs***  *Reģionālās attīstības jautājumu**komitejas priekšsēdētāja vietnieka amatam izvirza Ilmāru Zemnieku.*

***E. Helmanis*** *aicina vēl izvirzīt kandidātus Reģionālās attīstības jautājumu**komitejas priekšsēdētāja vietnieka amatam.*

Pamatojoties uz Pašvaldību likuma 40. panta ceturto daļu, Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 25. un 26. punktu, Ogres novada pašvaldības 2024. gada 30. maija iekšējo noteikumu Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība” 8.2. apakšpunktu,

**balsojot: ar 4 balsīm “Par” (Jānis Iklāvs, Ilmārs Zemnieks, Andris Krauja, Dzirkstīte Žindiga), ar 1 balsi “Pret” (Mariss Martinsons), “Atturas” – nav, “Nepiedalās” nav,**

Ogres novada pašvaldības Reģionālās attīstības jautājumu komiteja **NOLEMJ:**

1. **Ievēlēt** Ogres novada pašvaldības domes deputātu **Ilmāru Zemnieku** par Ogres novada pašvaldības Reģionālās attīstības jautājumu komitejas (turpmāk – Komiteja) priekšsēdētāja vietnieku.

2. **Noteikt** Komitejas priekšsēdētāja vietniekam mēnešalgu 1500 eiro (viens tūkstotis pieci simti eiro) apmērā.

3. **Kontroli** par lēmuma 2. punkta izpildi uzdot Ogres novada pašvaldības izpilddirektoram.

***M. Martinsons*** *jautā, ja ir nobalsots tomēr par citu komitejas sastāvu nekā ir minēts šajā lēmumprojektā, cik leģitīms būs šis balsojums?*

***D. Bārbale*** *informē, ka uz šo jautājumu tiks sniegta atbilde, kad tiks veikta ieraksta pārbaude.*

Sēdi slēdz pulksten 17.03

|  |  |  |  |
| --- | --- | --- | --- |
| Sēdes vadītājs, domes priekšsēdētājs   |  |  | | --- | --- | | Protokolēja, Kancelejas vadītāja vietniece |  | | Egils Helmanis  Santa Hermane-Kondrova |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU